ທ່ານ Trump ນຳໜ້າ ບັນດາຄູ່ແຂ່ງ ທີ່ສະໝັກເອົາ ຕຳແໜ່ງ ປະທານາທິບໍດີ ຈາກພັກຣີພັບບລີກັນ
ເຖິງແມ່ນ ຄວາມນິຍົມ ຈະຫລຸດລົງກໍຕາມ ທ່ານ Trump ກໍຍັງເປັນສູນກາງ ຂອງຄວາມສົນໃຈ ແຕ່ຜູ້ຢູ່ພາຍນອກ ສອງທ່ານ ແມ່ນພວມຕາມມາຕິດໆ.
ມະຫາເສດຖີ ພັນລ້ານ ທ່ານ Donald Trump ສືບຕໍ່ມີຄະແນນ ນຳໜ້າ ຄູ່ແຂ່ງຂັນ ເປັນປະທານາທິບໍດີ ສະຫະລັດ ສັງກັດພັກ ຣີພັບບລີກັນ ຄົນອື່ນໆ ອີງຕາມການຢັ່ງຫາງສຽງ ຄັ້ງຫລ້າສຸດ ແຕ່ການມີຄະແນນນຳໜ້າ ຂອງທ່ານ Trump ໄດ້ຫລຸດລົງ ໃນ ການຢັ່ງຫາງສຽງທົ່ວປະເທດ 2 ຄັ້ງຜ່ານມາ ຫຼັງຈາກທີ່ບັນດາ ຄູ່ແຂ່ງຂອງທ່ານ ໄດ້ປະເຊີນໜ້າກັບທ່ານ ໃນການໂຕ້ວາທີ ຮອບທີ 2 ຂອງພັກຣີພັບບລີກັນ ເມື່ອສອງອາທິດແລ້ວນີ້ ຜູ້ສື່ ຂ່າວແຫ່ງຊາດຂອງວີໂອເອ Jim Malone ມີລາຍງານກ່ຽວກັບ ການແຂ່ງຂັນ ເພື່ອໃຫ້ໄດ້ຮັບການແຕ່ງຕັ້ງ ເປັນຜູ້ສະໝັກ ປະທາ ນາທິບໍດີ ຂອງພັກຣີພັບບລີກັນ ຈາກວໍຊິງຕັນ ຊຶ່ງໄຊຈະເລີນສຸກ ຈະນຳມາ ສະເໜີທ່ານ ໃນອັນດັບຕໍ່ໄປ ທ່ານ Donald Trump ຜູ້ສະໝັກເປັນປະທານາທິບໍດີ ເວົ້າວ່າ ທ່ານ Donald Trump ຍັງສືບຕໍ່ເປັນຈຸດສູນກາງຄວາມສົນໃຈ ໃນການແຂ່ງຂັນ ຂອງພັກ ຣີພັບບລີກັນ ແຕ່ການຫັນປ່ຽນ ໄດ້ເກີດຂຶ້ນ ໃນການໂຕ້ວາທີ ຮອບທີ 2 ເວລາບັນ ດາຄູ່ແຂ່ງ ທີ່ລວມມີອະດີດຜູ້ປົກຄອງລັດລັດຟໍຣີດາ ທ່ານ Jeb Bush ທີ່ໄດ້ອອກມາໂຈມຕີ ທ່ານ Trump ທ່ານ Jeb Bush ເວົ້າວ່າ ທ່ານ Trump ຕອບວ່າ ທ່ານ Bush ເວົ້າວ່າ ທ່ານ Trump ຕອບໄປວ່າ ທ່ານ Bush ເວົ້າຕໍ່ວ່າ ທ່ານ Trump ຕອບໄປວ່າ ທ່ານ Trump ຍັງຄົງທ້າທາຍ ຢູ່ຕາມເສັ້ນທາງການຫາສຽງ ທ່ານ Trump ເວົ້າວ່າ ຄະແນນສຽງ ຂອງອະດີດຜູ້ບໍລິຫານທຸລະກິດ ທ່ານນາງ Carly Fiorina ກຳລັງສູງຂຶ້ນ ຫຼັງຈາກ ທີ່ໄດ້ທຳການໂຕ້ວາທີໄປແລ້ວ ແຕ່ມັນເປັນເລື້ອງທີ່ແຕກຕ່າງ ສຳຫລັບ ຜູ້ປົກຄອງລັດ Wisconsin ທ່ານ Scott Walker ທີ່ໄດ້ຖອນຕົວອອກຈາກການແຂ່ງຂັນ ແລະໄດ້ຮຽກຮ້ອງ ໃຫ້ຜູ້ອື່ນໆ ໃຫ້ເຮັດຄືກັນ ທ່ານ Walker ເວົ້າວ່າ ຜູ້ທີ່ຢູ່ນອກພັກອີກຄົນນຶ່ງ ມີຄະແນນສຽງດີ ໃນການຢັ່ງຫາງສຽງນັ້ນ ກໍແມ່ນ ທ່ານໝໍຜ່າຕັດ ລະບົບເສັ້ນປະສາດ ທ່ານ Ben Carson ຜູ້ທີ່ພະຍາຍາມ ຍົກຕົວຂຶ້ນເໜືອການຕໍ່ສູ້ກັນ ດຣ Carson ເວົ້າວ່າ ນັກວິເຄາະ Norman Ornstein ຈາກສະຖາບັນ American Enterprise ກ່າວວ່າ ເລື້ອງລາວ ການແຂ່ງຂັນ ຂອງພັກຣີພັບບລີກັນ ກໍຄື ບັນດານັກການເມືອງຈາກນອກພັກແມ່ນໄດ້ຮັບ ຄະແນນນິຍົມສູງ ທ່ານ Ornstein ເວົ້າວ່າ ທ່ານ Trump ໄດ້ຜິດພາດ ໃນເລື້ອງນະໂຍບາຍ ການຕ່າງປະເທດ ແລະຫຼາຍເທື່ອ ກໍຂາດ ຄວາມເຂົ້າໃຈ ທີ່ສະເພາະເຈາະຈົງ ແຕ່ມາເຖິງປັດຈຸບັນນີ້ ມັນກໍບໍ່ໄດ້ລົບກວນບັນດາຜູ້ສະໜັບ ສະໜູນຂອງທ່ານເລີຍ ທ່ານ Ornstein ເວົ້າວ່າ ຜົນຂອງການຢັ່ງຫາງສຽງຄັ້ງຫຼ້າສຸດ ສະແດງໃຫ້ເຫັນວ່າ ທ່ານນາງ Fiorina ແລະ ທ່ານ Carson ກໍາລັງແຂ່ງກັນ ຊິງເອົາຕຳແໜ່ງທີສອງ ຕາມຫລັງທ່ານ Trump ຊຶ່ງການແຂ່ງຂັນ ຮອບທຳອິດ ທີ່ລັດ Iowa ຍັງຢູ່ຫ່າງໄກພຽງ 4 ເດືອນເທົ່ານັ້ນ